
Comisia pentru buget, 

finanţe şi bănci
BIROUL PERMANENT

AL

CAMEREI DEPUTAŢILOR

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr. 69/1998 privind regimul de autorizare a activităţilor din domeniul jocurilor de noroc, cu care comisia noastră a fost sesizată în fond cu adresa Biroului Permanent nr. 451 din 26.01.1999.

	Dan Constatinescu, 

PREŞEDINTE 

Comisia pentru buget, 

finanţe şi bănci
RAPORT

asupra proiectului de Lege pentru aprobarea Ordonanţei de urgenţă a Guvernului nr. 69/1998 privind regimul de autorizare a activităţilor din domeniul jocurilor de noroc

În urma examinării proiectului de Lege pentru aprobarea Ordonanţei de urgenţă a Guvernului nr. 69/1998 privind regimul de autorizare a activităţilor din domeniul jocurilor de noroc, în şedinţa din, propunem ca acesta să fie supus spre dezbatere şi adoptare cu următoarele amendamente:

	Nr.
	Articolul
	Amendamentul propus (autorul)
	Motivare

	crt.
	(textul iniţial)
	Text adoptat de comisie
	

	1.
	Art. 5

“Nivelul taxelor pentru eliberarea documentelor de autorizare a activităţilor de jocuri de noroc va fi actualizat trimestrial de către Ministerul Finanţe-lor, prin ordin al minis-trului, în funcţie de evoluţia ratei inflaţiei.”
	Se propune completarea textului Ordonanţei, după cum urmează:

“Nivelul taxelor pentru eliberarea documentelor de autorizare a activităţilor de jocuri de noroc va fi actualizat trimestrial, prin Hotărâre de Guvern, la propunerea Ministerului Finanţelor, în funcţie de evoluţia ratei inflaţiei.”

Autor: Dl. Deputat Neculai Grigoraş, grup parlamentar PDSR.
	Pentru a se respecta competenţa de actua-lizare a acestui text.



	2.
	Art. 10 alin. 2

“Agenţii economici autorizaţi până la data intrării în vigoare a prezentei ordonanţe de urgenţă se vor conforma prevederilor acesteia, fără plata taxelor de autorizare. Pentru luna ianuarie 1999 taxa lunară va fi plătită până la data de 15 ianuarie 1999.”
	Se modifică şi se completează textul:

“Agenţii economici autorizaţi până la data intrării în vigoare a prezentei ordonanţe de urgenţă se vor conforma prevederilor acesteia.

Taxele datorate de către aceştia pentru anul calendaristic în derulare reprezintă diferenţa dintre taxele stabilite prin Anexa la prezenta ordonanţă de urgenţă şi sumele achitate anterior aplicării acesteia.”

Autor: Dl. Deputat Nicolae Grigoraş, grup parlamentar PDSR.
	În vederea asigurării unui tratament egal a celor care au achitat taxele pentru anul trecut faţă de nivelul achitat pentru acest an.


În cursul dezbaterii în comisie, următoarele amendamente nu au fost acceptate:

	Nr.
	Articolul
	Amendamentul propus 
	Motivare

	crt.
	(textul iniţial)
	şi autorul acestuia
	

	
	Anexă

Taxele anuale de autoriza-re care se percep pentru jocurile de noroc

1. Pentru fiecare maşină mecanică sau electronică cu câştiguri.
	S-a propus diferenţierea nivelului taxei pentru municipiul Bucureştişi provincie.

Autor: Dl. Deputat Petre Partal, grup parlamentar PD.
	Nu se consideră necesară această precizare deoarece numărul maşinilor mecanice sau electro-nice cu câştiguri din municipiul Bucureşti este comparabil cu cel din provincie.


Prezentul proiect de Lege face parte din categoria legilor ordinare.

	Dan Constatinescu, 

PREŞEDINTE 
	Petre Partal, 

SECRETAR 


Experţi parlamentari:

Bărdiţă Mariana

Onete Alexandru

Măţan Ofelia

